**Ministru kabineta noteikumu projekta „Grozījums Ministru kabineta 2003.gada 29.aprīļa noteikumos Nr.245 „Zemkopības ministrijas nolikums”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2003.gada 29.aprīļa noteikumos Nr.245 „Zemkopības ministrijas nolikums”” sagatavots, pamatojoties uz Valsts pārvaldes iekārtas likuma 16.panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2003. gada 29.aprīļa noteikumi Nr.245 „Zemkopības ministrijas nolikums” (turpmāk – Nolikums), kura 24.punktā ir noteiktas ministrijas padotībā esošās iestādes, cita starpā arī valsts zinātniskais institūts “ Latvijas Valsts agrārās ekonomikas institūts” (turpmāk - Agrārās ekonomikas institūts), valsts zinātniskais institūts “Latvijas Valsts augļkopības institūts” (turpmāk- Dobeles institūts), valsts zinātniskais institūts “Valsts Stendes graudaugu selekcijas institūts” (turpmāk - Stendes institūts) un valsts zinātniskais institūts “Valsts Priekuļu laukaugu selekcijas institūts”(turpmāk – Priekuļu institūts) .  2015. gada 21. oktobrī Ministru kabinets pieņēma rīkojumu Nr.640 “Par atvasinātu publisku personu "Valsts Priekuļu laukaugu selekcijas institūts", "Valsts Stendes graudaugu selekcijas institūts", "Latvijas Valsts agrārās ekonomikas institūts" un "Latvijas Valsts augļkopības institūts" reorganizāciju” (turpmāk - Rīkojums Nr.640).  Atbilstoši Rīkojuma Nr.640 1.punktam, tika noteikts reorganizēt Stendes institūtu un Agrārās ekonomikas institūtu, pievienojot tos Priekuļu institūtam un uz to bāzes izveidojot atvasinātu publisku personu - zinātnisko institūtu "Agroresursu un ekonomikas institūts", Dobeles institūtu reorganizēt par atvasinātu publisku personu - zinātnisko institūtu "Dārzkopības institūts" un minētos institūtus nodot Latvijas Lauksaimniecības universitātes pārraudzībā.  Tā rezultātā Nolikumā ir nepieciešams veikt grozījumus, svītrojot attiecīgos reorganizētos institūtus no Zemkopības ministrijas padotībā esošo iestāžu saraksta.  Šobrīd attiecīgie Latvijas Lauksaimniecības universitātes zinātniskie institūti atbilstoši Zinātniskās darbības likumā noteiktajam (27.-30. pants) ir reģistrēti Izglītības kvalitātes valsts dienesta Zinātnisko institūciju reģistrā.  Jaunizveidoto zinātnisko institūtu "Agroresursu un ekonomikas institūts" un “Dārzkopības institūts” nolikumi ir apstiprināti Latvijas Lauksaimniecības universitātes Senāta sēdē. |
| 3. | Projekta izstrādē iesaistītās institūcijas | Zemkopības ministrija. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Zemkopības ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, III, IV, V un VI sadaļa – projekts šīs jomas neskar.

Zemkopības ministrs Jānis Dūklavs

29.07.2016. 10:23

371

Stirna

67027357, Evija.Stirna@zm.gov.lv